Gratia Schimmelpenninck van der Oye

Gratia Maria Margretha Baronesse Schimmelpenninck van der Oye (født 10. juli 1912 i Doorn, død 12. februar 2012Eerste Nederlandse vrouw op Spelen overleden. De Stentor. 15. februar 2012.) var en nederlandsk alpinist. Hun var den første og hittil eneste alpinisten fra Nederland som har kjørt på høyt internasjonalt nivå.

Gratia Maria Margrethas far var formann i Nederlands olympiske komité og medlem av Den internasjonale olympiske komité. Hun gjorde seg bemerket i utfor midt på 1930-tallet. Hun ble nummer seks i utfor i VM 1935 i sveitsiske Mürren, og under Hahnenkammrennene i Kitzbühel vant hun både utfor, slalåm og kombinasjonen. Året etter vant hun utforrennet i St. Anton am Arlberg og gikk igjen til topps i kombinasjonsøvelsen i Hahnenkammrennene i Kitzbühel.

I 1936 i Garmisch-Partenkirchen var hun den første kvinnen som deltok for Nederland i vinterlekene. Deltakelsen hennes ble overskygget av en skandale. Dagen før hun skulle konkurrere ble hun oppringt på hotellet og fortalt at hun på grunn av brudd på amatørreglementet ikke var startberettiget. Etter protest fra faren stilte Schimmelpenninck til start om morgenen 7. februar 1936. Hun ble nummer 13 i utfor. Hun falt i slalåm og kom på 13.-plass i kombinasjonsøvelsen.

 Referanser 

 Eksterne lenker 


Kategori:Nederlandske alpinister
Kategori:Deltakere for Nederland under Vinter-OL 1936
Kategori:Alpinister under Vinter-OL 1936
Kategori:Personer fra Utrechtse Heuvelrug
Kategori:Fødsler i 1912
Kategori:Dødsfall i 2012